CELEX: C2006/074/45
Language: hu
Date: 2006-03-25 00:00:00
Title: T-442/05. sz. ügy:  2005. december 16-án  benyújtott kereset – Biofarma kontra OHIM

25.3.2006   
            
            
               HU
            
            
               Az Európai Unió Hivatalos Lapja
            
            
               C 74/23
            
         2005. december 16-án benyújtott kereset – Biofarma kontra OHIM
   (T-442/05. sz. ügy)
   (2006/C 74/45)
   A keresetlevél nyelve: spanyol
   Felek
   
      Felperes: Biofarma (Neuilly-sur-Seine, Franciaország) (képviselők: Victor Gil Vega és Antonia Ruiz López, ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Anca Health Care Limited
   Kereseti kérelmek
   
               —
            
            
               az Elsőfokú Bíróság helyezze hatályon kívül az OHIM első fellebbezési tanácsa 2005. szeptember 26-i határozatát, és állapítsa meg, hogy valójában fennáll az összetévesztés veszélye a CAFON és a DAFLON védjegyek között, amelyek hasonló árukat jelölnek;
            
         
               —
            
            
               az Elsőfokú Bíróság az OHIM-ot kötelezze a költségek – beleértve a felperes képviselőinek munkadíjait is – viselésére.
            
         Jogalapok és fontosabb érvek
   
      A közösségi védjegy bejelentője: Surtech Internacional Ltd.
   
      A bejelentett közösségi védjegy: a „CAFON” szóvédjegy az 5. osztályba tartozó áruk (gyógyszerészeti termékek és anyagok) tekintetében.
   
      A felszólalási eljárásban hivatkozott védjegy vagy megjelölés jogosultja: A felperes.
   
      A felszólalási eljárásban hivatkozott védjegy vagy megjelölés: a „DAFLON” szóvédjegy (Spanyolországra, Portugáliára, a Benelux-államokra, Ausztriára, Franciaországra és Olaszországra kiterjesztett lajstromozással) az 5. osztályba tartozó áruk (gyógyszerészeti termékek és anyagok) tekintetében.
   
      A felszólalási osztály határozata: A felszólalás elutasítása.
   
      A fellebbezési tanács határozata: A fellebbezés elutasítása.
   
      Jogalapok: A közösségi védjegyről szóló 40/94 rendelet 8. cikke (1) bekezdése b) pontjának téves alkalmazása.